《喜成季登科》
宋代·韩淲

一门三昆季，六载两科名。士无速化涂，唱第聊代耕。

或里选举首，或贤关驰声。落笔便离伦，鼓箧皆中程。

煌煌艺祖业，中兴费经营。东南将百年，杂遝几公卿。

事业固辉赫，议论时纵横。如君英妙姿，文采玉溪生。

膴仕既得路，壶酒为我倾。春晴飞残花，绿叶随树成。

岂无好风景，黄鸟枝上鸣。吟亦不必和，醉亦不必醒。

宿雨喜新涨，浮云卷虚明。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。